
PASIŪLYMAS

DĖL LIETUVOS RESPUBLIKOS
ADMINISTRACINIŲ NUSIŽENGIMŲ KODEKSO 27, 34, 420, 422, 423 ir 424 STRAIPSNIŲ PAKEITIMO IR KODEKSO PAPILDYMO 311 IR 693 STRAIPSNIAIS ĮSTATYMO PROJEKTO NR. XIIIP-1876(2)

	Argumentai:
[bookmark: _GoBack]Seimui 2019 m. sausio 11 d. priėmus įstatymą Nr. XIII-1931, nuo 2019 m. balandžio 1 d. pasikeis Administracinių nusižengimų kodekso (toliau ANK) 422 straipsnio redakcija, todėl reikėtų atitinkamai tikslinti projekto 5 straipsnį, kuriuo taip pat yra keičiamas ANK 422 str.
Pasiūlymas:
Pakeisti projekto 5 straipsnį ir jį išdėstyti taip:
“5 straipsnis. 422 straipsnio pakeitimas
Pakeisti 422 straipsnio 9 6 dalį ir ją išdėstyti taip:
„9 6. Už šio straipsnio 3 dalyje numatytą administracinį nusižengimą privaloma skirti teisės vairuoti transporto priemones atėmimą nuo vienuolikos mėnesių iki vienų metų vieno mėnesio arba teisės vairuoti transporto priemones atėmimą nuo šešių mėnesių iki vienų metų ir draudimą vairuoti transporto priemones, kuriose neįrengti antialkoholiniai variklio užraktai, nuo šešių mėnesių iki vienų metų. Už šio straipsnio 5 dalyje numatytą administracinį nusižengimą privaloma skirti teisės vairuoti transporto priemones atėmimą nuo vienų metų iki vienų metų šešių mėnesių arba teisės vairuoti transporto priemones atėmimą nuo šešių mėnesių iki vienų metų ir draudimą vairuoti transporto priemones, kuriose neįrengti antialkoholiniai variklio užraktai, nuo vienų metų iki vienų metų šešių mėnesių. Už šio straipsnio 6 ir 7 dalyse numatytą administracinį nusižengimą privaloma skirti teisės vairuoti transporto priemones atėmimą nuo vienų iki ketverių metų.“







Teikia:

